Rikunarita-ORG/Wikinium huggingface dataset:
# Siáⁿ-lâng mā m̄-chai

**Siáⁿ-lâng mā m̄-chai** (Jı̍t-pún-ōe: 誰も知らない) sī Jı̍t-pún kàm-tok Koreeda Hirokazu 2004 nî ê tiān-iáⁿ, kò͘-sū kun-kù 1988 nî 1-chân ū-iáⁿ ê tāi-chí. Ián lâm-chú-kak ê Yagira Yūya (14 hòe) tit-tio̍h 2004 nî Cannes tiān-iáⁿ cheh ê siōng-hó-ê lâm-chú-kak sióng.

## Kio̍k-chêng

1-ê toaⁿ-sin ê lāu-bú tī pah-hòe kong-si siōng-pan, chhī i 4-ê gín-á. 4-ê gín-á i lóng kā chhàng-tī chhù-·nih, bô hō͘ in tha̍k-chheh, mā bô ài hō͘ chhù-piⁿ keh-piah chai, kan-taⁿ ún-chún in tōa-hàn-kiáⁿ chhut-khì bóe-chhài.

Āu-·lâi lāu-bú chhut-mn̂g tō bô tńg-·lâi. Chîⁿ chiam-chiam-á ēng-liáu, chúi-tiān mā bô-·khì. Chò tōa-hiaⁿ-·ê mā sī chīn-liōng lâi chiàu-kò͘ sió-tī sió-bē, it-tit kàu siōng-sè-hàn ê sió-bē sí-·khì...

## Ián-oân

| Ián-oân | Kak-sek |
| --- | --- |
| Yûya Yagira | Akira, tōa-hiaⁿ |
| Ayu Kitaura | Kyoko, tōa-chí |
| Hiei Kimura | Shigeru,sió-tī |
| Momoko Shimizu | Yuki, sió-bē |
| Hanae Kan | Saki, Akira ê pêng-iú |
| You | Keiko, khà-sàng |
| Kazumi Kushida | Yoshinaga, chhù-thâu-ke |
| Yukiko Okamoto | Eriko Yoshinaga |
| Sei Hiraizumi | Piān-lī kám-á-tiàm ê keng-lí |
| Ryo Kase | Piān-lī kám-á-tiàm ê sin-lô͘ |
| Yuichi Kimura | Sugihara, ún-chiàng |
| Kenichi Endo | Phâ-chhìn-kò͘ ê sin-lô͘ |
| Susumu Terajima | Iá-kiû kàu-liān |
| Takako Tate | Piān-lī kám-á-tiàm ê kùi-tâi |

## Tāu-tì-sek

* Ián khà-sàng ê You sī koa-chhiⁿ, i ián chit-chhut-hì lóng bô oa̍t-liām tâi-sû, tō chiàu i pún-lâng ê kò-sèng kù-chāi khì ián, chóng-·sī ián liáu bōe-bái.

## Gōa-pō͘ liân-kiat

IMDB chu-liāu-khò͘
# Moâi

Ji̍t-pún--ê chhit-chháu-muâi
**Moâi** (bê, moê; Hàn-jī: 糜), sī ēng khah chē--ê chúi kā bí (ia̍h-sī siok-bí), ū-sî-á chham kî-thaⁿ--ê liāu (pí-lūn chheⁿ-chhài, bah, han-chî, ō͘-á téng) chú--ê liāu-lí.

Chúi chió--ê kiò "khó-thâu-moâi"; chē--ê kiò "ám-moâi-á".
# Siú-lí

| Ji̍t-bûn siá-hoat |
| --- |
| Ji̍t-bûn | 首里 |
| Kana | しゅり / スイ |
| Hepburn-sek Lô-má-jī | Shuri / Sjui |

**Siú-lí** (Liû-kiû-gí: 首 (ス)里 (イ) *Sjui*; Ji̍t-pún-gí: 首 (しゅ)里 (り) *Syuri*) sī kó͘-chá Liû-kiû-kok ê kiaⁿ-siâⁿ **Siú-lí Sam-pêng-téng Kàiⁿ-chhiat** (首里三平等間切), chiū-sī kin-á-ji̍t O͘-khí-ná-oah Koān Ná-hah Chhī tang-pak ê chi̍t ê só͘-chāi.

Siú-lí bo̍k-chêng sī chi̍t ê chū-the̍h-khu, bô siáⁿ te̍k-pia̍t sán-gia̍p; put-kò, in-ūi Siú-lí kó͘-chá sī kiaⁿ-siâⁿ, só͘-í sêng-ûi O͘-khí-ná-oah chú-iàu--ê koan-kong tē-khu.

Koè-khì Liû-kiû-kok ê ông-kiong Siú-lí-siâⁿ (首里城) kah siong-koan ûi-chek tī 2000 nî ê sî-chūn sêng-ûi sè-kài ûi-sán.

Ji̍t-pún ê koa-tôaⁿ thian-hiō͘ Amuro Namie (An-sek Nāi-bí-hūi; 安室奈美恵) chiū-sī tī Siú-lí chhut-sì--ê.
# Sû-sèng

**Sû-sèng** (詞性; Eng-gí: *part of speech*) sī tan-gí ê lūi-pia̍t, chi̍t khoán sû-sèng lāi-bīn ê tan-gí ū beh-kâng ê gí-hoat sèng-chit. Pí-lūn bêng-sû, tōng-sû, hêng-iông-sû, hù-sû téng khoán kài-liām lóng sǹg sī sû-sèng.
# Medan Hok-kiàn-ōe

**Medan Hok-kiàn-ōe** (**Medan Hok-kiàn-ōa Hàn-jī:棉蘭福建話;POJ:Mî-lân Hok-kiàn-ōa**) sī chi̍t-chióng Bân-lâm-gú tī Ìn-nî Medan tē-khu ê khiuⁿ-kháu. Medan Hok-kiàn-ōe tī Medan tiāⁿ-tiāⁿ kiò-chò **Medan-ōa** iá-sī **Mî-lân-ōa**(*Medan-ōe/Mî-lân-ōe*). Medan-ōe sī chit-chióng Chiang-chiu-ōe è phiàn (Chiang-phiàn), kap Pak-Má-lâi-se-a Hok-kiàn-ōe sio-siāng(Te̍k-pia̍t sī Penang ê Pī-né͘ng Hok-kiàn-ōa). Tān-sī, Medan-ōe í-keng kap Tiô-chiu-ōe, Kńg-tang-ōe, Má-lâi-gí sio-lām.
# Chiat-lâm Bân-gí

| Zhenan Min |
| --- |
| 浙南闽语 |
| Goân-chū kok-ka | China |
| Sú-iōng tē-khu | Zhejiang |
| bú-gí sú-iōng-chiá | (undated figure of 570,000) |
| Gí-hē | Sino-Tibetan
* Sinitic
	+ Min
		- Coastal Min
			* Southern Min
				+ **Zhenan Min**
 |
| Gí-giân tāi-bé |
| ISO 639-3 | *Bô* (`mis`) |
| Glottolog | `zhen1239` |
| Linguasphere | `79-AAA-jb (transition to 79-AAA-h and -i)` |
|      Zhenan Min |

**Chiat-lâm Bân-gí** (浙南閩語) sī Chiat-kang-séng ê Chhong-lâm, Pêng-iông, Gio̍k-khoân, Tōng-thâu téng-tē chú-iàu thong-hêng ê gí-giân, tī gí-giân-ha̍k chiūⁿ hun-lūi sio̍k-î Bân-lâm hong-giân Chiat-lâm-phìⁿ, sī Bân-lâm hong-giân ê chi̍t-chi, sú-ēng ê Chiat-lâm jîn-kháu ū chhiau-kòe chi̍t-pah gō͘-cha̍p bān.

Bân-lâm ê î-bîn (to-pòaⁿ bū-lông) kàu Chiat-lâm, hoat-tián chhut Chiat-lâm pò͘-tē-hì kah Chiat-lâm hî-kó͘ téng-téng Ho̍h-ló-lâng ê bûn-hòa.

Chiat-lâm Bân-gí kah Bân-lâm tē-khu ê gí-giân í-keng ū chi̍t-koah chha-īⁿ , tān-sī sio-tâng á-sī to-kòe chha-īⁿ , tōa-tì sio-thong.

Sò͘-ha̍k-ka So͘ Pō͘-chheng (蘇步青) kah Iûⁿ Tiong-tō (楊忠道) ê bó-gí chiū-sī Chiat-lâm Bân-gí.

## Tsù-sik

## Tsù-kái
# Bân-pak-gí

| Bân-pak-gí |
| --- |
| *Mâing-bă̤-ngṳ̌* / 閩北語 |
| Goân-chū kok-ka |  Tiong-kok Hok-kiàn |
| Sú-iōng tē-khu |  Tiong-kok Hok-kiàn Lâm-pêng |
| bú-gí sú-iōng-chiá | 1000 bān |
| Gí-hē | Hàn-Chōng gí-hē
* Hàn-gí-cho̍k
	+ Bân-gí-chi
		- **Bân-pak-gí**
 |
| Bûn-jī hē-thóng | Hàn-jī Kiàn-chiu Lô-má-jī |
| Koaⁿ-hong tē-ūi |
| Koaⁿ-hong gí-giân | bô |
| Koán-lí ki-kò͘ | bô |
| Gí-giân tāi-bé |
| ISO 639-3 | `mnp` |
| Glottolog | `minb1236` |
| Linguasphere | `79-AAA-ha` |
|   Bân-pak-gí ê hun-pò͘ (âng-sek) |

**Bân-pak-gú** (閩北語, *Mâing-bă̤-ngṳ̌*) sī 1 chióng Bân-gí, kòng chiah oē ê lâng chú-iàu hun-pò͘ tī Hok-kiàn-séng ê Lâm-pêng, pau-koat Lâm-bêng chhī-khu, Kiàn-au-chhī, Bú-î-soaⁿ-chhī, Siông-khe-koān, Chèng-hô-koān, Phó͘-siâⁿ-koān kap Sūn-chhiong-koān.
# La-teng-hòa Sin Bûn-jī

Ēng Pak-hong-ōe La-teng-hòa Sin Bûn-jī pheng-siá ê Tāi-chiòng Pò (Dazhong Bao 大眾報)
**La-teng-hòa Sin Bûn-jī** (Ē-mn̂g-ōe La-teng-hòa Sin Bûn-jī: **Latinxua Sin Bhundzi**; Pak-hong-ōe La-teng-hòa Sin Bûn-jī: **Latinxua Sin Wenz**) sī 1930 nî-tāi kàu 1950 nî-tāi tiong-kan, tī Tiong-kiōng khòng-chè kap So͘-liân éng-hióng ê tē-khu lāi, hiòng Tiong-kok-lâng thui-hêng ê chi̍t chióng Hàn-gí pheng-im bûn-jī. Che sī ēng lô-má-jī pheng-siá Hàn-gí ê tiōng-iàu hong-àn chi-it. 1944 nî liáu-āu, pī Tiong-kiōng hòe-chí. La-teng-hòa Sin Bûn-jī bat chhiok-chìn Tiong-kok bûn-jī kái-kek ūn-tōng ê hoat-tián.

La-teng-hòa Sin Bûn-jī tī 1931 nî tī Hái-sim-ui kí-hêng ê Tiong-kok Sin Bûn-jī Tē-it-chhù Tāi-piáu Tāi-hōe tiong sán-seng. 1932 nî, Siōng-hái-ōe La-teng-hòa Sin Bûn-jī kong-pò͘ thui-hêng, lo̍h-bóe kái hō-chò Kang-lâm-ōe La-teng-ōe Sin Bûn-jī. 1933 nî liáu-āu, kóng-hoàn tī Tiong-kok kok-tē1 thui-kóng, 1955 nî thêng-chí sú-iōng.

La-teng-hòa Sin Bûn-jī hong-àn ê te̍k-tiám sī bô piau-kì siaⁿ-tiāu.

## Siong-koan

* Pak-hong-ōe La-teng-hòa Sin Bûn-jī
* Sù-chhoan-ōe La-teng-hòa Sin Bûn-jī
* Iông-chiu-ōe La-teng-hòa Jī-bó-piáu
* Ē-mn̂g-ōe La-teng-hòa Sin Bûn-jī

## Gōa-pō͘ liân-kiat

* Overview of Latinxua Sinwenz
# Pêng-oē-jī

Sái Pêng-oē-jī siá ê «Sèng-keng»
**Pîⁿ-oē-jī** (**Pêng-oē-jī**) (Hàn-jī: 平話字, Bân-tang-gí: Bàng-uâ-cê), iā kiò choè **Hok-chiu-oē Lô-má-jī**, sī se-iûⁿ thoân-kàu-sū thè Bân-tang-gí Hok-chiu-oē siat-kè ê 1 chióng Lô-má-jī. Chiah Lô-má-jī àn 19 sè-kí boé khai-sí tī Hok-chiu ê Ki-tok-kàu kàu-hoē kap kàu-tô͘ lāi-té liû-hêng, kî-thaⁿ ê lâng to khoàⁿ m̄ bat.

Tiong-hoâ Bîn-kok sêng-li̍p í-āu, chèng-hú kiông-chè thui-kóng Hàn-gí (Kok-gí ūn-tōng), kìm-chí peh-sèⁿ siá Lô-má-jī. Kin-á-ji̍t ê chin chè Hok-chiu lâng to khoàⁿ m̄ bat Pêng-oē-jī ah.

Bo̍k-chêng Bân-tang-gí Wikipedia mā sú-iōng Pêng-ōe-jī. Tān-sī Má-chó͘ ha̍k-hāu só͘ kà ê Bân-tang-gí Má-chó͘-ōe, ēng Má-chó͘ Bân-tang (Hok-chiu) Gí chù-im hû-hō kap Má-chó͘ Bân-tang (Hok-chiu) Gí Lô-má-jī pheng-im hong-àn piau hoat-im.

## Koh Khoàⁿ

* Hing-hoà Pêng-oē-jī
* Pe̍h-oē-jī
* Kheh-gí Pe̍h-oē-jī
# Β

Hi-lia̍p jī-bó|  |
|

|  |  |  |  |
| --- | --- | --- | --- |
|  Αα  |  Alpha  |  Νν  |  Nu
 |
|  Ββ  |  Beta  |  Ξξ  |  Xi
 |
|  Γγ  |  Gamma  |  Οο  |  Omicron
 |
|  Δδ  |  Delta  |  Ππ  |  Pi
 |
|  Εε  |  Epsilon  |  Ρρ  |  Rho
 |
|  Ζζ  |  Zeta  |  Σσ  |  Sigma
 |
|  Ηη  |  Eta  |  Ττ  |  Tau
 |
|  Θθ  |  Theta  |  Υυ  |  Upsilon
 |
|  Ιι  |  Iota  |  Φφ  |  Phi
 |
|  Κκ  |  Kappa  |  Χχ  |  Chi
 |
|  Λλ  |  Lambda  |  Ψψ  |  Psi
 |
|  Μμ  |  Mu  |  Ωω  |  Omega
 |

 |
| **Thêng-chí sú-iōng ê jī-bó** Ϝ Ϛ Ͱ Ϻ Ϙ Ͳ Ϸ |

**Beta** (tōa-siá **Β**, sió-siá **β**) sī tē-2 ê hi-lia̍p jī-bó.